2-9-1

9. การจัดการ

- โครงสร้างการจัดการ

โปรดดูโครงสร้างการจัดการ หน้า 2-9-10

- รายชื่อและตำแหน่งของคณะกรรมการและผู้บริหาร

  - คณะกรรมการ ประกอบด้วย

1. นายพงส์ สารสิน ประธานกรรมการ

2. นายสุวัฒน์ อัษฎาธร รองประธานกรรมการ

3. นายมาริษ ภักดีทวีวิวัฒน์ รองประธานกรรมการและกรรมการผู้จัดการ

4. นางค๊อก ออน ควอง กรรมการ

5. นางชนิดา อัษฎาธร กรรมการ

6. นายสมเกียรติ อัษฎาธร กรรมการ

7. นายสุรินทร์ อัษฎาธร กรรมการ

8. นายโฮ เคียน ก้วน กรรมการ

9. นางภาวิณี มีนสุข กรรมการ

10. นายมาดุ รามา จันดรา ราว กรรมการ

  11. นายโกวิทย์ โปษยานนท์ กรรมการ

  12. นายไชยวัฒน์ บุนนาค กรรมการ

13. นายเกล็ดชัย เบญจอาธรศิริกุล กรรมการ

  - เลขานุการบริษัท

  1. นางภาวิณี มีนสุข

  - ผู้บริหาร ประกอบด้วย

  โรงแรมแชงกรี-ลา กรุงเทพฯ

1. Mr. Michael Cottan ผู้จัดการทั่วไป

2. นายภาดา สิงหะผลิน ผู้จัดการโรงแรม

3. Mr. Navjyot Singh Sachdev ผู้อำนวยการฝ่ายบัญชีและการเงินระดับภาคพื้น

4. นางสาวนิภา สมาโนตม์ ผู้อำนวยการฝ่ายบัญชีและการเงิน

5. Mr. Teo Meng Kwang Raymond ผู้อำนวยการฝ่ายอาหารและเครื่องดื่ม

6. Mr. Joel Roel Constantino ผู้อำนวยการฝ่ายขายและการตลาด

  7. Ms. Ruth Marie Ylagan ผู้อำนวยการฝ่ายห้องพัก

8. Mr. Geoffrey Victor Fordham Area Director of Engineering

9. นางพาฝัน โชติกะสุภา Area Director of Training

10. นางสาวพิมพ์พร พานิชภักดิ์ ผู้อำนวยการฝ่ายทรัพยากรบุคคล

11. Mr. Anthony George Dawson หัวหน้าพ่อครัว

2-9-2

  โรงแรมแชงกรี-ลา เชียงใหม่

1. Mrs. Yue Toy Hang ผู้จัดการทั่วไป

2. Mrs. Maria Agnes Caparas Pacis ผู้อำนวยการฝ่ายขายและการตลาด

3. นางมรกต สุดตา ผู้อำนวยการฝ่ายทรัพยากรบุคคล

  4. Mr. Mohamed Rahimumar Kevin Klynn ผู้จัดการฝ่ายห้องพัก

5. Mr. Sandeep Dewan ผู้จัดการฝ่ายบัญชีและการเงิน

6. Mr. Golden Wessel Whitehead ผู้จัดการฝ่ายอาหารและเครื่องดื่ม

7. นายสถิตย์ ณ หนองคาย หัวหน้าฝ่ายช่าง

- ค่าตอบแทนของคณะกรรมการและผู้บริหารของบริษัท

ค่าตอบแทนที่จ่ายให้แก่คณะกรรมการและผู้บริหารของบริษัท สำหรับปีสิ้นสุด ณ วันที่ 31 ธันวาคม
2551 มีดังนี้

- คณะกรรมการบริษัท:-

  ------------------------ ---------------- ------------------- -------------
  ชื่อ-นามสกุล                ค่าตอบแทน (บาท)                       รวม (บาท)

                           คณะกรรมการบริษัท   คณะกรรมการตรวจสอบ   

  1. นายพงส์ สารสิน          500,000          -                   500,000

  2. นายมาริษ ภักดีทวีวิวัฒน์     180,000          -                   180,000

  3. นายสุวัฒน์ อัษฎาธร        180,000          -                   180,000

  4. นางค็อก ออน ควอง       180,000          -                   180,000

  5. นางชนิดา อัษฎาธร        180,000          -                   180,000

  6. นายสมเกียรติ อัษฎาธร     180,000          -                   180,000

  7. นายสุรินทร์ อัษฏาธร       180,000          -                   180,000

  8. นาย โฮ เคียน ก้วน       180,000          -                   180,000

  9. นางภาวิณี มีนสุข          180,000          -                   180,000

  10. นายมาดุ รามาจันดรา ราว 180,000          -                   180,000

  11. นายโกวิทย์ โปษยานนท์    180,000          400,000             580,000

  12. นายไชยวัฒน์ บุนนาค      180,000          300,000             480,000

  13. นายเกล็ดชัย            180,000          300,000             480,000
  เบญจอาธรศิริกุล                                                  

  รวม                      2,660,000        1,000,000           3,660,000
  ------------------------ ---------------- ------------------- -------------

- ผู้บริหารของบริษัท:-

ในปี 2551 บริษัทได้จ่ายเงินเดือนและโบนัสสำหรับผู้บริหารของบริษัท 18 คน เป็นเงินจำนวนรวม
50,137,942 บาท และจ่ายสมทบเข้ากองทุนสำรองเลี้ยงชีพ จำนวน 3,546,565 บาท

2-9-3

- การกำกับดูแลกิจการ

- นโยบายเกี่ยวกับการกำกับดูแลกิจการ

บริษัทตระหนักถึงความสำคัญในเรื่องความเชื่อถือและความโปร่งใสของผู้ถือหุ้น
และคณะกรรมการเชื่อมั่นว่า ผู้ถือหุ้นจะได้รับประโยชน์สูงสุดจากการที่บริษัทมีธรรมภิบาลที่ดี

1) สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

บริษัทตระหนักอยู่ตลอดเวลาถึงความสำคัญในการปฏิบัติต่อผู้ถือหุ้นอย่างโปร่งใสและเท่าเทียมกัน
และคำนึงถึงสิทธิพื้นฐานตามกฏหมายที่ผู้ถือหุ้นพึงจะได้รับ เช่น
การได้รับทราบข้อมูลของบริษัทอย่างถูกต้องและเพียงพอ สิทธิในการได้รับจัดสรรเงินปันผล
การซื้อขายหรือโอนหุ้น การเข้าร่วมประชุมผู้ถือหุ้นเพื่อแต่งตั้งหรือถอดถอนกรรมการ
การกำหนดค่าตอบแทนกรรมการ การแต่งตั้งผู้สอบบัญชีและกำหนดค่าสอบบัญชี
รวมถึงเรื่องที่มีผลกระทบต่อบริษัท
โดยได้จัดให้มีการประชุมผู้ถือหุ้นอย่างน้อยปีละหนึ่งครั้งเพื่อให้ผู้ถือหุ้นได้รับทราบข้อมูลต่างๆของบริษัทและพิจารณาอนุมัติในเรื่องต่างๆ

ในปี 2551 บริษัทได้จัดการประชุมสามัญประจำปีขึ้นที่สำนักงานของบริษัท
โดยได้ส่งหนังสือเชิญประชุมพร้อมรายงานประจำปีให้แก่ผู้ถือหุ้นล่วงหน้าก่อนการประชุม 14 วัน
ผู้ถือหุ้นจะได้รับทราบข้อมูลเกี่ยวกับวาระการประชุมล่วงหน้าก่อนการประชุม
รวมถึงรับทราบผลการดำเนินงาน รายงานการเงินและข้อมูลต่างๆ อย่างเท่าเทียมกัน
ในกรณีที่ผู้ถือหุ้นไม่สามารถเข้าร่วมประชุมด้วยตนเอง
บริษัทได้เปิดโอกาสให้ผู้ถือหุ้นสามารถมอบฉันทะ
ให้ประธานคณะกรรมการหรือประธานคณะกรรมการตรวจสอบซึ่งทั้งสองท่านเป็นกรรมการอิสระ
หรือบุคคลใดบุคคลหนึ่งเข้าร่วมประชุมแทนตนได้
โดยใช้หนังสือมอบฉันทะแบบหนึ่งแบบใดที่บริษัทได้จัดส่งไปพร้อมกับหนังสือเชิญประชุม
และในหนังสือมอบฉันทะดังกล่าวผู้ถือหุ้นสามารถระบุความเห็นในการลงคะแนนเสียงได้

ในที่ประชุม
ประธานเปิดโอกาสให้ผู้ถือหุ้นได้ซักถามเกี่ยวกับผลประกอบการและทิศทางการดำเนินงานของบริษัทในอนาคต
ตลอดจนเปิดโอกาสให้ผู้ถือหุ้นได้แสดงความคิดเห็นและข้อเสนอแนะในวาระต่างๆได้อย่างอิสระ
นอกจากนี้
ประธานคณะกรรมการตรวจสอบก็เข้าร่วมประชุมเพื่อตอบคำถามต่างๆที่เกี่ยวกับเรื่องการเข้าทำรายการที่เกี่ยวโยงกัน
หรือรายการใดๆที่ต้องได้รับการอนุมัติจากผู้ถือหุ้น

ในการออกเสียงลงคะแนนกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
โดยหนึ่งหุ้นมีสิทธิเท่ากับหนึ่งเสียง

ภายหลังการประชุม
บริษัทได้แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์แห่งประเทศไทยภายในวันทำการเดียวกัน
และจัดส่งรายงานการประชุมผู้ถือหุ้นซึ่งบันทึกผลของมติในแต่ละวาระตลอดจนข้อซักถามของผู้ถือหุ้นต่อตลาดหลักทรัพย์แห่งประเทศไทยภายใน
14 วันนับแต่วันประชุมผู้ถือหุ้น

นอกจากนี้ บริษัทมีนโยบายป้องกันมิให้กรรมการและผู้บริหารของบริษัท
หรือหน่วยงานที่ได้รับทราบข้อมูลภายในนำข้อมูลภายในของบริษัทหรือข้อมูลที่ได้รับจากการปฏิบัติหน้าที่ไปเปิดเผยหรือไปใช้เพื่อผลประโยชน์ส่วนตนโดยกำหนดให้กรรมการและผู้บริหารของบริษัทต้องรายงานการถือหลักทรัพย์ในบริษัทต่อที่ประชุมคณะกรรมการบริษัททุกครั้ง
และแจ้งให้คณะกรรมการทราบทุกครั้งที่มีการเปลี่ยนแปลงการถือหลักทรัพย์
ทั้งนี้เพื่อมิให้กรรมการและผู้บริหารนำข้อมูลภายในไปใช้ประโยชน์ซึ่งอาจก่อให้เกิดความเสียหายต่อผู้ถือหุ้นโดยรวม

2-9-4

2) สิทธิของผู้มีส่วนได้เสีย 

บริษัทตระหนักถึงสิทธิของผู้มีส่วนได้เสียกลุ่มต่างๆ ที่มีส่วนเกี่ยวข้องกับการดำเนินงานของบริษัท เช่น
ผู้ถือหุ้น ลูกค้า ผู้จำหน่ายสินค้า พนักงาน ชุมชนและสิ่งแวดล้อม ซึ่งสิทธิต่างๆ
ของผู้มีส่วนได้เสียต่างๆได้รับการปฏิบัติอย่างเท่าเทียมกัน
เพื่อก่อให้เกิดความร่วมมือที่ดีระหว่างผู้มีส่วนได้เสียกับบริษัทและก่อให้เกิดประโยชน์สูงสุดร่วมกันภายใต้หลักการกำกับดูแลกิจการที่ดี

- ผู้ถือหุ้น : บริษัทได้กำหนดนโยบายและทิศทางในการดำเนินงาน
ตลอดจนแผนพัฒนาธุรกิจอย่างต่อเนื่อง
เพื่อสร้างความเติบโตอย่างมั่นคงและความสามารถในการทำกำไรอย่างยั่งยืน
ซึ่งจะเป็นประโยชน์ต่อผู้ถือหุ้นในระยะยาว

- ลูกค้า : บริษัทให้ความสำคัญต่อลูกค้าโดยคำนึงถึงคุณภาพของสินค้าและบริการที่จัดให้แก่ลูกค้า
พนักงานจะให้บริการและปฏิบัติต่อลูกค้าอย่างดีเลิศและเท่าเทียมกัน ทั้งนี้
บริษัทได้ปรับปรุงการให้บริการอย่างต่อเนื่องโดยจัดการอบรมพนักงานในด้านต่างๆ
เพื่อสร้างความพึงพอใจสูงสุดให้กับลูกค้าและให้ลูกค้าเกิดความประทับใจกลับมาใช้บริการอย่างสม่ำเสมอ

- ผู้จำหน่ายสินค้า : บริษัทปฏิบัติต่อผู้จำหน่ายสินค้าทุกรายอย่างเสมอภาคและเป็นธรรม
โดยเปิดโอกาสให้ผู้จำหน่ายสินค้าทุกรายมีโอกาสเข้าร่วมเสนอสินค้าและราคา
รวมถึงการให้เข้าร่วมประมูลราคาเพื่อให้ได้เป็นผู้จัดส่งสินค้าให้แก่บริษัท
ตลอดจนดูแลให้มีการปฏิบัติตามเงื่อนไขทางการค้าและสัญญาตามที่ตกลงกันไว้
ทั้งนี้เพื่อประโยชน์สูงสุดของบริษัทและอยู่บนพื้นฐานของผลตอบแทนที่เป็นธรรมของทุกฝ่าย

- พนักงาน : พนักงานถือเป็นทรัพยากรที่มีคุณค่าสำคัญยิ่งในการดำเนินงานของบริษัท
บริษัทจึงให้ความสำคัญและมุ่งเน้นที่จะดูแลให้พนักงานได้รับสวัสดิการที่ดีในการทำงาน
และปฏิบัติต่อพนักงานทุกคนอย่างเท่าเทียมกันและยุติธรรม
ตลอดจนดูแลด้านสวัสดิภาพและความปลอดภัยในการทำงานอย่างสม่ำเสมอ
รวมถึงเปิดโอกาสให้พนักงานสามารถแสดงความคิดเห็น ข้อเสนอแนะ และข้อร้องเรียนต่างๆ
โดยจัดให้มีกล่องรับข้อเสนอแนะและข้อร้องเรียน
ซึ่งจะส่งตรงถึงผู้จัดการทั่วไปเพื่อพิจารณาและดำเนินการแก้ไขต่อไป
นอกจากนี้ยังได้จัดให้มีการอบรมในด้านต่างๆเพื่อพัฒนาความรู้ความสามารถของพนักงานอย่างต่อเนื่อง
เพื่อให้มีทักษะและความสามารถในการทำงานในระดับสูง

- ชุมชนและสิ่งแวดล้อม : บริษัทให้ความสำคัญในการอยู่ร่วมกันกับชุมชน
โดยจัดให้มีกิจกรรมที่เป็นประโยชน์ต่อชุมชน
รวมถึงการดูแลรักษาความสะอาดและความปลอดภัยอย่างต่อเนื่อง เช่น
อบรมพนักงานให้มีความรู้ในการป้องกันอัคคีภัย การซ้อมดับเพลิง
การทำความสะอาดพื้นที่บริเวณโดยรอบ นอกจากนี้
บริษัทยังใส่ใจและสนับสนุนให้พนักงานมีความห่วงใยต่อสิ่งแวดล้อมเพื่ออนุรักษ์ทรัพยากรธรรมชาติและรักษาสิ่งแวดล้อม
โดยถือเป็นนโยบายหนึ่งในด้านการจัดการ ซึ่งโรงแรมได้ยึดถือปฏิบัติเสมอมา
และโรงแรมแชงกรี-ลาเป็นโรงแรมแห่งแรกที่ได้รับประกาศนียบัตรในเรื่องการจัดการสิ่งแวดล้อมตามมาตรฐาน
ISO 14001

2-9-5

3) การเปิดเผยข้อมูลและความโปร่งใส

บริษัทตระหนักถึงความสำคัญของการเปิดเผยและเผยแพร่ข้อมูลแก่ผู้ลงทุนและผู้ถือหุ้น
จึงได้มอบหมายให้ฝ่ายเลขานุการบริษัททำหน้าที่ดูแลให้มีการเปิดเผยรายงานทางการเงิน
สารสนเทศที่สำคัญ
ตลอดจนข้อมูลอื่นๆที่อาจส่งผลกระทบต่อการตัดสินใจของนักลงทุนและผู้ถือหุ้นอย่างถูกต้อง ครบถ้วน
ทันเวลา
ตามที่กฏหมายกำหนดและตามเกณฑ์ที่กำหนดโดยตลาดหลักทรัพย์แห่งประเทศไทยและสำนักงานก.ล.ต.
และเปิดโอกาสให้ผู้ถือหุ้นและผู้ลงทุนหรือบุคคลทั่วไปสามารถซักถามข้อมูลเกี่ยวกับบริษัทโดยผ่านทางฝ่ายเลขานุการบริษัทด้วย

คณะกรรมการตระหนักถึงความสำคัญของความถูกต้องและเชื่อถือได้ของงบการเงิน
จึงได้จัดทำรายงานแสดงความรับผิดชอบของคณะกรรมการต่อรายการทางการเงิน
รวมถึงรายการต่างๆที่สำคัญ ตามแนวทางที่ตลาดหลักทรัพย์แห่งประเทศไทยได้กำหนดไว้

4) คณะกรรมการของบริษัท

คณะกรรมการของบริษัทประกอบด้วยสมาชิก จำนวน 13 คน โดยเป็นกรรมการอิสระจำนวน 4 คน
และประธานกรรมการมาจากกรรมการที่เป็นอิสระ

คณะกรรมการเป็นผู้รับผิดชอบในการวางแนวทางในการบริหารและควบคุมบริษัท
อนุมัติงบการเงินรายไตรมาสและงบการเงินประจำปี
งบประมาณสำหรับการดำเนินงานและงบประมาณการจัดซื้อทรัพย์สิน
รวมถึงเรื่องสำคัญอื่นๆที่มีผลกระทบต่อผลการดำเนินงานของบริษัท

คณะกรรมการเป็นผู้รับผิดชอบในการจัดทำงบการเงินของบริษัท ในการจัดทำงบการเงิน
บริษัทได้ปฏิบัติตามมาตรฐานการบัญชีที่รับรองทั่วไปของประเทศไทยและได้ใช้นโยบายบัญชีที่มีความเหมาะสม
ต่อเนื่องและสมเหตุสมผล
ส่วนผู้สอบบัญชีเป็นผู้รับผิดชอบในการตรวจสอบและแสดงรายงานผลการตรวจสอบในงบการเงิน
ซึ่งรายงานของผู้สอบบัญชีได้แสดงไว้ในรายงานประจำปีแล้ว

การประชุมคณะกรรมการบริษัทถือเป็นหน้าที่สำคัญของกรรมการบริษัทที่จะต้องเข้าร่วมประชุมอย่างสม่ำเสมอ
เพื่อรับทราบผลการดำเนินงานและปัญหาต่างๆที่เกิดขึ้น
เพื่อร่วมกันแสดงความคิดเห็นและตัดสินใจในการแก้ไขปัญหาในการดำเนินธุรกิจของบริษัท
คณะกรรมการจัดให้มีการประชุม 4 ครั้งเป็นอย่างน้อยในหนึ่งปีในระหว่างไตรมาส
แต่อาจจะมีการประชุมมากกว่านี้ได้หากมีความจำเป็น
คณะกรรมการจะร่วมกันกำหนดวันประชุมล่วงหน้าเพื่อให้กรรมการทุกท่านสามารถจัดเวลาสำหรับการเข้าร่วมประชุมในแต่ละครั้งได้
กรรมการทุกท่านเข้าร่วมการประชุมคณะกรรมการบริษัททุกครั้ง
ยกเว้นแต่เมื่อมีเหตุจำเป็นที่จะไม่สามารถเข้าร่วมประชุมได้
รายงานการประชุมคณะกรรมการบริษัทจะบันทึกข้อมูลต่างๆที่สำคัญ
และเก็บรักษาไว้อย่างเหมาะสมเพื่อสามารถใช้อ้างอิงได้ง่ายในอนาคต
นอกจากนี้บริษัทยังได้เสนอให้ที่ประชุมคณะกรรมการบริษัทได้รับรองรายงานการประชุมดังกล่าวโดยเสนอไว้ในวาระแรกของการประชุมคณะกรรมการบริษัทในครั้งถัดไปทุกครั้ง

อนึ่ง เพื่อสนับสนุนการปฏิบัติหน้าที่ของคณะกรรมการบริษัทให้สำเร็จลุล่วงดังเป้าหมายที่ตั้งไว้
บริษัทจัดให้มีเลขานุการบริษัทเพื่อให้คำแนะนำด้านระเบียบ ข้อบังคับ
กฏหมายและกฏเกณฑ์ต่างๆที่เกี่ยวข้องกับธุรกิจของบริษัท
และดูแลประสานงานให้กิจกรรมต่างๆของคณะกรรมการบริษัทและผู้บริหารได้ปฏิบัติให้เป็นไปตามมติของคณะกรรมการบริษัทและมติของผู้ถือหุ้น

2-9-6

บริษัทไม่ได้จัดให้มีคณะกรรมการสรรหา
ผู้ที่จะได้รับการเสนอให้เป็นกรรมการใหม่จะมาจากการแนะนำหรือเป็นพนักงานที่ได้รับคัดเลือก
ซึ่งคณะกรรมการจะเป็นผู้พิจารณาคุณสมบัติของผู้ที่จะได้รับการแต่งตั้ง
โดยพิจารณาในเรื่องความเป็นอิสระ ประสบการณ์ ทักษะและความรู้ความสามารถ
รวมถึงความซื่อสัตย์ของบุคคลนั้น

- องค์ประกอบคณะกรรมการบริษัท

ณ วันที่ 31 ธันวาคม 2551 คณะกรรมการบริษัทประกอบด้วยกรรมการจำนวน 13 ท่าน ดังนี้

+---+---------------+---------+------------------------+--------+------+
|   |  ชื่อ - สกุล     | ประ     |                        | จำนว   | เ    |
|   |               | สบการณ์ก |                        | นหุ้นที่ถือ | พิ่มขึ้น |
|   |               | ารทำงาน |                        | ณ วันที่  |      |
|   |               |         |                        | 31/1   | (ล   |
|   |               |         |                        | 2/2551 | ดลง) |
|   |               |         |                        |        |      |
|   |               |         |                        |        | จากป |
|   |               |         |                        |        | ีที่แล้ว |
+---+---------------+---------+------------------------+--------+------+
| 1 | นายพงส์ สารสิน  | ปัจจุบัน   | ประธานกรรมการ          | 7,500  | -    |
| . |               |         |                        |        |      |
|   | ประธานกรรมการ |         | บริษัท ไทยน้ำทิพย์ จำกัด     |        |      |
+---+---------------+---------+------------------------+--------+------+
| 2 | นายมาริษ       | ปัจจุบัน   | กรรมการบริหาร           | 10,000 | -    |
| . | ภักดีทวีวิวัฒน์     |         |                        |        |      |
|   |               |         | บริษัท แชงกรี-ลา เอเชีย    |        |      |
|   | รองประ        |         | จำกัด                   |        |      |
|   | ธานกรรมกาและก |         |                        |        |      |
|   | รรมการผู้จัดการร |         |                        |        |      |
+---+---------------+---------+------------------------+--------+------+
| 3 | นายสุวัฒน์       | ปัจจุบัน   | ประธานกรรมการ          | 4      | -    |
| . | อัษฎาธร        |         |                        | 32,500 |      |
|   |               |         | กลุ่มบริษัทน้ำตาลไทยรุ่งเรือง  |        |      |
|   | รอง           |         |                        |        |      |
|   | ประธานกรรมการ |         |                        |        |      |
+---+---------------+---------+------------------------+--------+------+
| 4 | นางค๊อก ออน    | ปัจจุบัน   | กรรมการ                | -      | -    |
| . | ควอง          |         |                        |        |      |
|   |               |         | บริษัท แชงกรี-ลา เอเชีย    |        |      |
|   |               |         | จำกัด                   |        |      |
|   |               |         |                        |        |      |
|   |               |         | ประธานกรรมการบริหาร     |        |      |
|   |               |         |                        |        |      |
|   |               |         | บริษัท แชงกรี-ลา โฮเต็ล    |        |      |
|   |               |         | จำกัด, สิงคโปร์           |        |      |
+---+---------------+---------+------------------------+--------+------+
| 5 | นางชนิดา       | ปัจจุบัน   | รองประธานกรรมการบริหาร  | 1      | -    |
| . | อัษฎาธร        |         |                        | 17,300 |      |
|   |               |         | กลุ่มบริษัทน้ำตาลไทยรุ่งเรือง  |        |      |
|   |               |         |                        |        |      |
|   |               |         | กรรมการ                |        |      |
|   |               |         |                        |        |      |
|   |               |         | สมาคมโรงงานน้ำตาลไทย    |        |      |
+---+---------------+---------+------------------------+--------+------+
| 6 | นายสมเกียรติ    | ปัจจุบัน   | รองประธานกรรมการ       | 1,1    | -    |
| . | อัษฎาธร        |         |                        | 61,300 |      |
|   |               |         | กลุ่มบริษัทน้ำตาลไทยรุ่งเรือง  |        |      |
+---+---------------+---------+------------------------+--------+------+
| 7 | นายสุรินทร์      | ปัจจุบัน   | ประธานกรรมการบริหาร     | 3,4    | -    |
| . | อัษฎาธร        |         |                        | 73,200 |      |
|   |               |         | กลุ่มบริษัทน้ำตาลไทยรุ่งเรือง  |        |      |
+---+---------------+---------+------------------------+--------+------+
| 8 | นายโฮ เคียน    | ปัจจุบัน   | ประธานกรรมการ          | -      | -    |
| . | ก้วน           |         |                        |        |      |
|   |               |         | บริษัท Keck Seng         |        |      |
|   |               |         | (Malaysia) Bhd จำกัด    |        |      |
|   |               |         |                        |        |      |
|   |               |         | ประธานกรรมการ          |        |      |
|   |               |         |                        |        |      |
|   |               |         | บริษัท Keck Seng         |        |      |
|   |               |         | Investments (Hong      |        |      |
|   |               |         | Kong) จำกัด             |        |      |
+---+---------------+---------+------------------------+--------+------+
| 9 | นางภาวิณี มีนสุข  | ปัจจุบัน   | ผู้จัดการทั่วไป             | -      | -    |
| . |               |         |                        |        |      |
|   |               |         | บริษัท เคอรี่ (ประเทศไทย)  |        |      |
|   |               |         | จำกัด                   |        |      |
+---+---------------+---------+------------------------+--------+------+
| 1 | นายมาดุ รามา   | ปัจจุบัน   | กรรมการบริหาร           | -      | -    |
| 0 | จันดรา ราว     |         |                        |        |      |
| . |               |         | บริษัท แชงกรี-ลา เอเชีย    |        |      |
|   |               |         | จำกัด                   |        |      |
+---+---------------+---------+------------------------+--------+------+
| 1 | นายโกวิทย์      | ปัจจุบัน   | ประธานกรรมการ          | -      | -    |
| 1 | โปษยานนท์      |         |                        |        |      |
| . |               |         | บริษัท แสนสิริ จำกัด        |        |      |
|   |               |         | (มหาชน)                |        |      |
+---+---------------+---------+------------------------+--------+------+
| 1 | นายไชยวัฒน์     | ปัจจุบัน   | กรรมการผู้จัดการ          | -      | -    |
| 2 | บุนนาค         |         |                        |        |      |
| . |               |         | บริษัท ที่ปรึกษากฏหมายสากล  |        |      |
|   |               |         | จำกัด                   |        |      |
+---+---------------+---------+------------------------+--------+------+
| 1 | นายเกล็ดชัย     | ปัจจุบัน   | กรรมการและผู้จัดการทั่วไป   | 500    | -    |
| 3 | เบญจอาธรศิริกุล  |         |                        |        |      |
| . |               |         | บริษัท เคอรี่ สยามซีพอร์ต    |        |      |
|   |               |         | จำกัด                   |        |      |
+---+---------------+---------+------------------------+--------+------+

2-9-7

การเข้าร่วมการประชุมคณะกรรมการบริษัทซึ่งจัดประชุมในปี 2551 ของกรรมการแต่ละท่านเป็นดังนี้

  ----------------------------- -----------------------------------------
  รายชื่อคณะกรรมการ               จำนวนครั้งที่เข้าร่วมประชุม / จำนวนครั้งที่จัดประชุม

  1. นายพงส์ สารสิน               2/4

  2. นายมาริษ ภักดีทวีวิวัฒน์          3/4

  3. นายสุวัฒน์ อัษฎาธร             4/4

  4. นางค็อก ออน ควอง            3/4

  5. นางชนิดา อัษฎาธร             4/4

  6. นายสมเกียรติ อัษฎาธร          2/4

  7. นายสุรินทร์ อัษฏาธร            4/4

  8. นาย โฮ เคียน ก้วน            3/4

  9. นางภาวิณี มีนสุข               4/4

  10. นายมาดุ รามาจันดรา ราว      0/4

  11. นายโกวิทย์ โปษยานนท์         4/4

  12. นายไชยวัฒน์ บุนนาค           4/4

  13. นายเกล็ดชัย เบญจอาธรศิริกุล    4/4
  ----------------------------- -----------------------------------------

- การแบ่งแยกหน้าที่ในการบริหาร

บริษัทมุ่งเน้นความโปร่งใสในการดำเนินธุรกิจ
และเพื่อให้มั่นใจว่าบริษัทมีการแบ่งแยกหน้าที่การกำกับดูแลและการบริหารงานอย่างเหมาะสม
ประธานคณะกรรมการบริษัทจึงเป็นกรรมการอิสระและไม่เป็นบุคคลในคณะผู้บริหาร นอกจากนี้
คณะกรรมการบริษัทยังประกอบไปด้วยกรรมการอิสระอีกสามท่านซึ่งคอยให้ข้อเสนอแนะ
ความคิดเห็นแก่คณะกรรมการบริษัท

- ภาวะผู้นำและวิสัยทัศน์

คณะกรรมการได้มีส่วนร่วมในการพิจารณาและอนุมัติแผนการดำเนินงานและงบประมาณของบริษัท
ตลอดจนกำกับดูแลให้ฝ่ายบริหารดำเนินงานให้เป็นไปตามแผนงานและงบประมาณที่กำหนดไว้อย่างมีประสิทธิภาพสูงสุด
นอกจากนี้
คณะกรรมการยังได้พิจารณาถึงแนวทางในการดำเนินกิจการเพื่อให้กิจการมีความเจริญเติบโตอย่างยั่งยืนและมั่นคงเพื่อให้สามารถแข่งขันในตลาดได้

- ค่าตอบแทนของกรรมการและผู้บริหาร

บริษัทได้เปิดเผยข้อมูลเกี่ยวกับค่าตอบแทนของกรรมการและผู้บริหารไว้ในรายงานประจำปีและแบบแสดงข้อมูลประจำปี
(แบบ 56-1)
ค่าตอบแทนดังกล่าวได้ถูกกำหนดไว้อย่างเหมาะสมและสามารถเทียบเคียงได้กับกิจการอื่นที่อยู่ในธุรกิจประเภทเดียวกัน
ค่าตอบแทนของคณะกรรมการบริษัทได้รับการอนุมัติโดยผู้ถือหุ้น

2-9-8

- ความขัดแย้งทางผลประโยชน์

เพื่อหลีกเลี่ยงความขัดแย้งทางผลประโยชน์บริษัทได้กำหนดให้กรรมการทุกคนปฎิบัติตามหลักเกณฑ์และเงื่อนไขของตลาดหลักทรัพย์แห่งประเทศไทยเรื่องรายการที่เกี่ยวโยงกันและกฏหมายที่เกี่ยวข้อง
รวมทั้งเปิดเผยรายละเอียดต่างๆของรายการระหว่างกันไว้อย่างชัดเจน นอกจากนี้
บริษัทได้มีนโยบายป้องกันมิให้กรรมการและผู้บริหารหรือหน่วยงานที่ได้รับทราบข้อมูลภายในนำข้อมูลภายในของบริษัทไปเปิดเผยหรือใช้เพื่อประโยชน์ส่วนตน

- จริยธรรมทางธุรกิจ

เพื่อให้บรรลุวัตถุประสงค์ในเรื่องการกำกับดูแลกิจการที่ดี
ตลอดจนเพื่อส่งเสริมให้พนักงานมีจริยธรรมทางธุรกิจ
บริษัทได้จัดทำคู่มือพนักงานและแจกให้พนักงานทุกระดับของบริษัทเพื่อปฏิบัติตาม
คณะกรรมการบริษัทได้มีการปฏิบัติตามข้อพึงปฏิบัติที่ดีสำหรับกรรมการของบริษัทจดทะเบียนตามที่ตลาดหลักทรัพย์ได้เสนอแนะ

- คณะกรรมการตรวจสอบ

คณะกรรมการบริษัทได้แต่งตั้งคณะกรรมการตรวจสอบขึ้นตั้งแต่วันที่ 15 พฤศจิกายน 2542
ปัจจุบันประกอบด้วยกรรมการอิสระจำนวน 3 ท่าน คณะกรรมการตรวจสอบมีหน้าที่ดังต่อไปนี้ 1)
เสนอความเห็นเกี่ยวกับการแต่งตั้งหรือถอดถอนผู้สอบบัญชีของบริษัท
ประเมินความเป็นอิสระและกรอบวัตถุประสงค์ และประสิทธิภาพของวิธีการตรวจสอบบัญชี 2)
สอบทานและดูแลงบการเงินระหว่างกาล และงบการเงินสำหรับปี รายงานและบัญชีต่างๆของบริษัท
ตลอดจนสอบทานประเด็นรายงานทางการเงินที่สำคัญที่ปรากฏในรายงานต่างๆที่กล่าวมา
คณะกรรมการตรวจสอบประกอบด้วยสมาชิกดังต่อไปนี้

  ---------------------- -------------------------------------------- ----------------------
  ชื่อ                     ตำแหน่ง                                       จำนวนครั้งที่เข้าร่วมประชุม
                                                                      สำหรับปีสิ้นสุดวันที่ 31
                                                                      ธันวาคม 2551

  1. นายโกวิทย์ โปษยานนท์   ประธานคณะกรรมการตรวจสอบและกรรมการอิสระ        4/4
                         ซึ่งเป็นผู้ที่มีความรู้ความชำนาญในด้านการเงินและการบัญชี   

  2. นายไชยวัฒน์ บุนนาค     กรรมการอิสระ                                  4/4

  3. นายเกล็ดชัย           กรรมการอิสระ                                  3/4
  เบญจอาธรศิริกุล                                                        
  ---------------------- -------------------------------------------- ----------------------

- ระบบการควบคุมและการตรวจสอบภายใน

คณะกรรมการบริษัทตระหนักถึงความสำคัญของการสร้างระบบการควบคุมภายในที่ดีในด้านการดำเนินงาน
และการปฏิบัติให้เป็นไปตามกฏหมายและระเบียบต่างๆ
และคณะกรรมการยังดูแลระบบการควบคุมทางการเงินจากรายงานของฝ่ายจัดการและโปรแกรมการตรวจสอบภายใน
บริษัทจัดให้มีแผนกตรวจสอบภายในเพื่อดูแลและตรวจสอบให้มีการปฏิบัติงานให้เป็นไปตามระบบที่วางไว้
ผู้ตรวจสอบภายในจะตรวจสอบระบบควบคุมการทำงานและการเงินที่สำคัญๆ อย่างสม่ำเสมอ
และมุ่งมั่นที่จะตรวจสอบให้ครบทุกส่วนของการดำเนินงานที่สำคัญๆของทุกแผนกโดยหมุนเวียนสลับกันไป
ผู้ตรวจสอบภายในจะรายงานโดยตรงต่อคณะกรรมการตรวจสอบ

2-9-9

- การดูแลเรื่องการใช้ข้อมูลภายใน

บริษัทมีนโยบายที่จะป้องกันมิให้กรรมการและผู้บริหารของบริษัทนำข้อมูลภายในของบริษัทหรือข้อมูลที่ได้รับจากการปฏิบัติหน้าที่
ไปใช้เพื่อผลประโยชน์ส่วนตัว
โดยการกำหนดให้กรรมการและผู้บริหารของบริษัทต้องรายงานการถือหลักทรัพย์ในบริษัทต่อที่ประชุมคณะกรรมการบริษัททุกครั้ง

- บุคคลากร

ณ วันที่ 31 ธันวาคม 2551 บริษัทมีพนักงานประจำทั้งหมด 1,203 คน
แบ่งเป็นพนักงานของโรงแรม แชงกรี-ลา กรุงเทพฯ จำนวน 932 คน และ โรงแรมแชงกรี-ลา
เชียงใหม่ จำนวน 271 คน

ในระหว่างปี 2551 โรงแรมแชงกรี-ลา กรุงเทพฯ และโรงแรมแชงกรี-ลา
เชียงใหม่มีการเปลี่ยนแปลงจำนวนพนักงานคิดเป็นอัตราร้อยละ 11.99 และ36.57 ตามลำดับ
โรงแรมมีนโยบายในการพัฒนาบุคลากรโดยได้จัดตั้งแผนกฝึกอบรม
เพื่อเพิ่มพูนความรู้และพัฒนาทักษะในการทำงานให้แก่พนักงานทั้งในส่วนปฏิบัติการและส่วนสำนักงาน
โดยจัดให้มีการฝึกอบรมทั้งภายในและภายนอกสถานที่
นอกจากนี้ยังจัดให้มีการฝึกอบรมภายในเป็นประจำทุกเดือนและมีการติดตามผลอย่างใกล้ชิด
เพื่อให้มั่นใจว่าพนักงานสามารถให้บริการในระดับมาตรฐานสูงสุดและสร้างความพึงพอใจแก่ลูกค้าได้

ในปี 2551 บริษัทมีค่าใช้จ่ายเกี่ยวกับพนักงาน จำนวน 338 ล้านบาท
และได้จ่ายสมทบกองทุนสำรองเลี้ยงชีพเป็นจำนวนเงิน 7.0 ล้านบาท